Haveforeningen ***KETTEHØJ II***

v/formand Halina Knak

Mobil 25170252

**Velkommen til sæson 2017**

Bestyrelsen byder velkommen til en ny sæson med håbet om, at det bliver en fantastisk en af slagsen.

**Haveafgift og kontingent**

Afgifterne for 2017 forbliver uændrede.

**Digital post**

Vi forsøger at blive mere digitaliseret, så tjek din mail for Kettehøj post.

**Aktiviteter**

Aktivitetsoversigt for 2017 vedlægges. Vi håber at rigtigt mange af Jer vil deltage i de forskellige sommeraktiviteter, vi præsenterer.

Husk også vore **søndagstræf på fællespladsen kl. 11.00-12.00**. Der vil være mulighed for at købe øl/vand til en billig pris.

Til søndagstræf vil det også være muligt at låne haveredskaber.

Bestyrelsen håber, at rigtigt mange af de nye beboere vil gøre brug af dette søndagsmøde.

**Den første søndag** i hver måned vil du kunne møde et medlem af bestyrelsen på fællespladsen. Har du spørgsmål el.lign. til bestyrelsen, så kom forbi og få en snak. Foreningen byder gerne på en kop kaffe

Der er opsat en postkasse på fællespladsen, hvor man kan komme med ris, ros eller forslag til bestyrelsen. Kun henvendelser med navn og havenummer vil blive taget i betragtning.

**Generalforsamling**

Ordinær generalforsamling afholdes søndag den **30/4 2017 kl. 11.00**. Indkaldelse, dagsorden, regnskab og budget omdeles i haverne i Jeres postkasser i god tid inden afholdelse af generalforsamlingen.

Bestyrelsen byder på en øl eller vand.

Ved generalforsamlingen ligger der en liste, hvorpå du/I kan skrive mailadresse eller ændringer til denne.

**Hjemmesiden**

Bestyrelsen vil løbende lægge informationer, referater m.m. på hjemmesiden. Står du overfor et salg af dit hus, vil der også på hjemmesiden være informationer herom til både køber og sælger.

**Lågerne**

Som i de foregående år, vil de store låger være åbne i perioden 1/3 – 31/10 2017.

**Vejene**

Bestyrelsen skal endnu engang præcisere, at det er den enkelt haveejer, der skal vedligeholde vejen udenfor ens parcel. Der ligger ”lappemateriale” til fri afbenyttelse på fællespladsen. Derudover er det ikke hensigtsmæssigt at benytte alm. havejord til lapning, da dette bliver til mudder ved regnvejr!!

**Container**

I lighed med sidste år vil der kun være opstillet containere i foråret, nemlig **6/5 og 7/5 2017**.

Bestyrelsen håber, at se rigtigt mange af Jer til standerhejsningen **søndag den 2/4 2017 kl. 12.00**

**På gensyn**

Halina Knak

Formand